CELEX: 32014R1161
Language: fi
Date: 2014-10-30 00:00:00
Title: Komission asetus (EU) N:o 1161/2014, annettu 30 päivänä lokakuuta 2014 , tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen  ETA:n kannalta merkityksellinen teksti

31.10.2014   
            
            
               FI
            
            
               Euroopan unionin virallinen lehti
            
            
               L 311/19
            
         KOMISSION ASETUS (EU) N:o 1161/2014,
   annettu 30 päivänä lokakuuta 2014,
   tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 (1) ja erityisesti sen 17 artiklan,
   sekä katsoo seuraavaa:
   
               (1)
            
            
               Tieliikenteen valvontalaitteista annetun asetuksen (ETY) N:o 3821/85 liitteessä I B vahvistetaan digitaalisten ajopiirtureiden rakennetta, testausta, asennusta ja tarkastusta koskevat tekniset vaatimukset.
            
         
               (2)
            
            
               Komission asetuksella (EY) N:o 68/2009 (2) otettiin tilapäisenä ratkaisuna käyttöön muunnin 31 päivään joulukuuta 2013 asti, jotta ajopiirturit voidaan asentaa asetuksen (ETY) N:o 3821/85 liitteen I B mukaisesti M1- ja N1-luokan ajoneuvoihin.
            
         
               (3)
            
            
               Asetus (ETY) N:o 3821/85 on korvattu Euroopan parlamentin ja neuvoston asetuksella (EU) N:o 165/2014 (3) tieliikenteen valvontalaitteista, joiden osalta lainsäädäntömenettely saatiin päätökseen 15 päivänä tammikuuta 2014.
            
         
               (4)
            
            
               Asetuksen (EU) N:o 165/2014 johdanto-osan 5 kappaleessa säädetään, että komissio harkitsee M1- ja N1-luokan ajoneuvojen muuntimen voimassaoloajan jatkamista vuoteen 2015 ja harkitsee edelleen pitkäaikaista ratkaisua M1- ja N1-luokan ajoneuvoille ennen vuotta 2015.
            
         
               (5)
            
            
               Komission tiedonannossa Euroopan parlamentille, neuvostolle, Euroopan talous- ja sosiaalikomitealle sekä alueiden komitealle ”Digitaalinen ajopiirturi: Etenemissuunnitelma tulevaisuudessa toteutettaville toimille” (4), joka oli liitteenä ehdotuksessa asetukseksi (EU) N:o 165/2014, kaavaillaan kahden vuoden mittaista ajanjaksoa liitteiden ja lisäysten laatimiseen ja hyväksymiseen asetuksen (EU) N:o 165/2014 hyväksymisen jälkeen.
            
         
               (6)
            
            
               Asetuksen (EU) N:o 165/2014 teknisissä eritelmissä olisi vahvistettava pysyvä ratkaisu muuntimen osalta. Sen vuoksi olisi luottamuksensuojan periaatteen mukaisesti jatkettava mahdollisuutta käyttää muuntimia M1- ja N1-luokan ajoneuvoissa vähintään siihen asti, kunnes kyseiset tekniset liitteet ja lisäykset hyväksytään.
            
         
               (7)
            
            
               Koska vaatimuksen 172 voimassaolo päättyi 31 päivänä joulukuuta 2013, muunninta koskevan ratkaisun jatkoajan olisi tultava voimaan taannehtivasti kyseisestä päivästä alkaen.
            
         
               (8)
            
            
               Tässä asetuksessa säädetyt toimenpiteet ovat asetuksen (ETY) N:o 3821/85 18 artiklalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan neuvoston asetuksen (ETY) N:o 3821/85 liite I B seuraavasti:
   
                
            
            
               Korvataan osassa I Määritelmät olevan rr alakohdan ensimmäisessä luetelmakohdassa oleva ilmaisu ”31 päivän joulukuuta 2013” ilmaisulla ”31 päivän joulukuuta 2015”.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä lokakuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EYVL L 370, 31.12.1985, s. 8.
   
      (2)  Komission asetus (EY) N:o 68/2009, annettu 23 päivänä tammikuuta 2009, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen yhdeksännen kerran (EUVL L 21, 24.1.2009, s. 3).
   
      (3)  Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).
   
      (4)  KOM(2011) 454 lopullinen.